Ignatij Jakubovitsj

Ignatij Semjonovitsj Jakubovitsj (Игнатий Семёнович Якубович, født 1881 i Warszawa, dødsdato ukjent) var en sovjetisk diplomat og Sovjetunionens minister i Norge fra 1934 til 1937.

Jakubovitsj ble medlem av det polske sosialdemokratiske partiet i 1904. Etter oktoberrevolusjonen ble han sjef for avdelingen for Mellom-Europa i Folkekommisariatet for utenrikssaker (NKID). Fra 1922 til 1931 arbeidet han ved Sovjetunionens ambassade i Tyskland, og fra 1931 til 1932 som NKIDs utsending ved Folkekommissarenes råd i Den hviterussiske sosialistiske sovjetrepublikken. Fra 1934 til 1937 var han Sovjetunionens minister i Norge.

Trygve Bull underviste Jakubovitsj i norsk etter at han var kommet til Norge. Bull beskriver ham som «en overmåte sjarmerende, nervøst levende jødisk intellektuell», og legger til at «jeg kunne ikke fri meg fra inntrykket av at hans nervøsitet var politisk begrunnet; våre undervisningstimer ble ofte avbrutt av iltelefoner fra Moskva, og der var stadig besøkende i legasjonen som gjorde både ham og hans kone urolige». Bull mener at Jakubovitsj senere ble drept i de politiske utrensningene under Stalin.Bull (1980), s. 125.

 Referanser 

 Litteratur 
 Bull, Trygve: For å si det som det var. Oslo: Cappelen, 1980.

 Eksterne lenker 
 Biografiske data

Kategori:Sovjetiske diplomater
Kategori:Sovjetunionens ambassadører til Norge
Kategori:Sovjetiske ambassadører
Kategori:Personer fra Warszawa